**การกระทำรุนแรงต่อผู้สูงอายุและการปฏิรูปกฎหมาย**

ประเทศออสเตรเลียมีประชากรผู้สูงอายุเพิ่มขึ้นอย่างรวดเร็ว และด้วยเหตุนี้ อัตราการกระทำรุนแรงต่อผู้สูงอายุก็กำลังเพิ่มขึ้นด้วยเช่นกัน กฎหมายต่าง ๆ ของประเทศออสเตรเลียสามารถเอาผิดกับการกระทำรุนแรงต่อผู้สูงอายุได้อย่างไร และกฎหมายเหล่านี้สามารถให้ความคุ้มครองประชากรผู้สูงอายุชาวออสเตรเลียได้ดีกว่าอย่างไร? นี่คือคำถามที่คณะกรรมการปฏิรูปกฎหมาย ประเทศออสเตรเลีย (Australian Law Reform Commission (ALRC)) กำลังอยู่ระหว่างการพิจารณา

การกระทำรุนแรงต่อผู้สูงอายุอาจเป็นความรุนแรงทางกาย เพศ จิตใจ หรือการเงิน รายงานปี 2016 โดยสถาบันครอบครัวศึกษา ประเทศออสเตรเลีย (Australian Institute of Family Studies) ได้แสดงให้เห็นว่ารูปแบบความรุนแรงที่พบมากที่สุดคือความรุนแรงทางด้านการเงิน และสมาชิกในครอบครัวมักจะเป็นผู้กระทำ ตัวอย่างเช่น ลูกที่โตเป็นผู้ใหญ่จะแสวงหาประโยชน์จากพ่อแม่ที่แก่ชราเพื่อให้ได้รับสิทธิในบ้านและเงินออมของพ่อแม่สำหรับการใช้จ่ายและผลประโยชน์ส่วนตน และผู้หญิงสูงอายุมักจะตกเป็นเหยื่อความรุนแรงทางด้านการเงินมากที่สุด และยังถือว่าเป็นเรื่องที่สะเทือนใจมากที่สุดสำหรับปัญหาความรุนแรงในครอบครัว

ผู้สูงอายุที่มาจากครอบครัวที่ไม่พูดภาษาอังกฤษอาจมีความเสี่ยงต่อการกระทำรุนแรงต่อผู้สูงอายุมากกว่า ซึ่งเป็นผลมาจากความไม่แตกฉานในภาษาอังกฤษ หรือไม่สามารถเข้าถึงข้อมูลหรือบริการต่าง ๆ สำหรับผู้ย้ายถิ่นเมื่อไม่นานมานี้ สถานการณ์อาจเลวร้ายลงเนื่องจากขาดเครือข่ายสนับสนุนอย่างไม่เป็นทางการ นอกจากนี้ อาจมีปัจจัยทางวัฒนธรรมที่มีผลต่อวิธีการรับรู้และการเอาผิดกับการกระทำรุนแรงต่อผู้สูงอายุ ในชุมชนที่ต่างกัน

ในการมองหาวิธีการที่กฎหมายรัฐสวัสดิการสามารถให้ความคุ้มครองผู้สูงอายุชาวออสเตรเลียได้ดีกว่า ALRC กำลังพิจารณากฎหมายต่าง ๆ ที่เกี่ยวข้องกับสถาบันการเงิน การเกษียณอายุ การประกันสังคม การดูแลและสุขภาพของผู้สูงอายุ และการให้คำปรึกษาเกี่ยวกับสุขภาพทั่วประเทศออสเตรเลีย ร่วมกับองค์กรและบุคคลต่าง ๆ ที่ทำงานอยู่ในสาขาเหล่านี้

ALRC มีความยินดีที่จะได้รับฟังมุมมองต่าง ๆ เกี่ยวกับปัญหาการกระทำรุนแรงต่อผู้สูงอายุจากชุมชนของคุณ หากคุณมีประสบการณ์หรือพบเห็นการกระทำรุนแรงต่อผู้สูงอายุ คุณสามารถส่งเรื่องราวของคุณทางอีเมลไปที่ elder\_abuse@alrc.gov.au หรือโทรศัพท์ (02) 8238 6300

 ALRC กำลังจะเผยแพร่รายงานปัญหาการกระทำรุนแรงต่อผู้สูงอายุ (Elder Abuse Issues Paper) ในวันที่ 15 มิถุนายน 2016 สามารถดูและดาวน์โหลดฟรีได้ที่ - [www.alrc.gov.au/publications/elder-abuse](http://www.alrc.gov.au/publications/elder-abuse)